พระราชกฤษฎีกา จัดตั้งเทศบาลเมืองคูคต จังหวัดปทุมธานี พ.ศ. ๒๕๓๕

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ ประกาศว่า 
โดยที่เป็นการสมควรจัดตั้งสุขาภิบาลคูคต อําเภอลําลูกกา จังหวัดปทุมธานี ขึ้นเป็นเทศบาลเมือง 
อาศัยอํานาจตามความในมาตรา ๑๒๔ ของรัฐธรรมนูญแห่งราชอาณาจักรไทย ซึ่งแก้ไขเพิ่มเติม โดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช ๒๕๓๘ มาตรา ๖ แห่งพระราชบัญญัติสุขาภิบาล พ.ศ. ๒๕๕๕ และมาตรา ๑๐ แห่งพระราชบัญญัติเทศบาล พ.ศ. ๒๕๕๖ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ 
มาตรา ๑ พระราชกฤษฎีกานี้เรียกว่า “พระราชกฤษฎีกาจัดตั้งเทศบาลเมืองคูคต จังหวัด ปทุมธานี พ.ศ. ๒๕๓๕ 
มาตรา ๒ พระราชกฤษฎีกานี้ให้ใช้บังคับเมื่อพ้นกําหนดหกสิบวันนับแต่วันประกาศใน ราชกิจจานุเบกษาเป็นต้นไป 
มาตรา ๓ ให้จัดตั้งสุขาภิบาลคูคต อําเภอลําลูกกา จังหวัดปทุมธานี ขึ้นเป็นเทศบาลเมือง มีชื่อว่า “เทศบาลเมืองคูคต จังหวัดปทุมธานี” 
มาตรา ๔ ให้กําหนดเขตเทศบาลเมืองคูคต จังหวัดปทุมธานี ไว้ดังนี้
หลักเขตที่ ๑ ตั้งอยู่ตรงแนวเส้นแบ่งเขตอําเภอลําลูกกากับอําเภอธัญบุรี ตรงจุดที่แนวเส้น แบ่งเขตอําเภอลําลูกกากับอําเภอธัญบุรี บรรจบกับแนวเส้นแบ่งเขตอําเภอลําลูกกากับอําเภอเมืองปทุมธานี
ด้านเหนือ
จากหลักเขตที่ ๑ เป็นเส้นเลียบตามแนวเส้นแบ่งเขตอําเภอลําลูกกากับอําเภอธัญบุรี ไปทาง ทิศตะวันออกเฉียงเหนือ ผ่านทางหลวงแผ่นดินหมายเลข ๑ กรุงเทพมหานคร - แม่สาย (เขตแดน) ถึงหลักเขตที่ ๒ ซึ่งตั้งอยู่ริมคลองซอยที่ ๑ ฝั่งตะวันออก 
จากหลักเขตที่ ๒ เป็นเส้นเลียบริมคลองซอยที่ ๑ ฝั่งตะวันออก ไปทางทิศใต้ และทิศ ตะวันออกเฉียงใต้ ถึงหลักเขตที่ ๓ ซึ่งตั้งอยู่ปากคลองซอยที่ ๑ ฝั่งเหนือ ตรงจุดที่ปากคลองซอยที่ ๑ บรรจบกับคลองซอยที่ ๒
จากหลักเขตที่ ๓ เป็นเส้นเลียบริมคลองซอยที่ ๒ ฝั่งตะวันตก ไปทางทิศเหนือ ระยะ ๓๐๐ เมตร ถึงหลักเขตที่ ๔ ซึ่งตั้งอยู่ริมคลองซอยที่ ๒ ฝั่งตะวันตก 
จากหลักเขตที่ ๔ เป็นเส้นตั้งฉากกับคลองซอยที่ ๒ ไปทางทิศตะวันออก ถึงหลักเขตที่ ๕ ซึ่งตั้งอยู่ตามแนวเส้นขนานระยะ ๑,๒๐๐ เมตร กับศูนย์กลางคลองซอยที่ ๒ 
ด้านตะวันออก
จากหลักเขตที่ ๕ เป็นเส้นขนานระยะ ๑,๒๐๐ เมตร กับศูนย์กลางคลองซอยที่ ๒ ไปทาง ทิศใต้ ผ่านทางหลวงแผ่นดินหมายเลข ๓.๓๑๒ แยกทางหลวงแผ่นดินหมายเลข ๑ (สนามกีฬา ธูปะเตมีย์) - คลอง ๑๖ ถึงหลักเขตที่ ๖ ซึ่งตั้งอยู่ตรงแนวเส้นแบ่งเขตจังหวัดปทุมธานีกับ กรุงเทพมหานคร
ด้านใต้
จากหลักเขตที่ ๖ เป็นเส้นเลียบตามแนวเส้นแบ่งเขตจังหวัดปทุมธานีกับกรุงเทพมหานคร ไปทางทิศตะวันตก ทิศเหนือ และทิศตะวันตกเฉียงเหนือ ถึงหลักเขตที่ ๗ ซึ่งตั้งอยู่ตรงแนวเส้น แบ่งเขตจังหวัดปทุมธานีกับกรุงเทพมหานคร ตรงจุดที่แนวเส้นแบ่งเขตจังหวัดปทุมธานีกับ กรุงเทพมหานคร บรรจบกับแนวเส้นแบ่งเขตอําเภอลําลูกกากับอําเภอเมืองปทุมธานี
ด้านตะวันตก
จากหลักเขตที่ ๒ เป็นเส้นเลียบตามแนวเส้นแบ่งเขตอําเภอลําลูกกากับอําเภอเมืองปทุมธานี ไปทางทิศเหนือ บรรจบกับหลักเขตที่ ๑ 
ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควร 
มาตรา ๕ ในระหว่างดําเนินการเลือกตั้งสมาชิกสภาเทศบาลเมืองคูคต จังหวัดปทุมธานี ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลคูคต อําเภอลําลูกกา จังหวัดปทุมธานี ซึ่งพ้นจากตําแหน่งในวันที่พระราชกฤษฎีกานี้ใช้บังคับตามที่เห็นสมควร มีจํานวนเท่ากับจํานวนคณะ เทศมนตรีเทศบาลเมือง ตามมาตรา ๕๒ แห่งพระราชบัญญัติเทศบาล พ.ศ. ๒๕๕๖ ซึ่งแก้ไขเพิ่มเติม โดยพระราชบัญญัติเทศบาล (ฉบับที่ ๕) พ.ศ. ๒๕๒๓ เพื่อดําเนินกิจการในหน้าที่ของคณะเทศมนตรี ไปพลางก่อนจนกว่าคณะเทศมนตรีที่ได้รับแต่งตั้งตามมาตรา ๓๗ แห่งพระราชบัญญัติเทศบาล พ.ศ. ๒๕๕๖ เข้ารับหน้าที่
มาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้